[{"text_idx": "#000000", "text": "Monda Tago de Rifug\u0302intoj 2021"}, {"text_idx": "#000001", "text": "Antau\u0306 kelkaj semajnoj foto de Luna, juna hispana volontulo brakumanta migranton, estis disvastigita interrete kaj g\u0302i kaptis la atenton de la tuta mondo. Dum la juna volontulo ricevis plurajn kritikojn, s\u0302i ankau\u0306 ricevis multajn kurag\u0302igojn. Tio reflektas la nunan rifug\u0302intan krizon. Ni ankorau\u0306 bezonas lerni, ke c\u0302iuj rajtas vivi en paco, sendepende de kie oni log\u0302as. Bedau\u0306rinde, 1% de la monda log\u0302antaro estas delokigita, kio signifas ke 79,5 milionoj da homoj estis devigitaj translokig\u0302i al aliaj landoj. El ili, 26 milionoj estas rifug\u0302intoj (kaj 13 milionoj el ili estas infanoj). Sekve, la 70a datreveno de la Konvencio Rilata al la Statuso de Rifug\u0302intoj kaj la 20a datreveno de la Monda Tago de Rifug\u0302intoj farig\u0302as c\u0302iam pli gravaj por reliefigi kaj honori la vivon kaj defiojn de la rifug\u0302intoj. Ni ankorau\u0306 vivas en mondo sen egaleco, kie multaj homoj ne povas g\u0302ui la tre bazajn homajn rajtojn. Tial la Konvencio diras plurfoje: \u00abLa kontraktantaj s\u0302tatoj donos al rifug\u0302intoj en siaj teritorioj traktadon almenau\u0306 same favoran kiel tiun al siaj s\u0302tatanoj\u00bb por religio [art. 6o], por nemoveblaj\u0302oj [art. 13o], rajto de asocio [art. 15o], kaj aliaj. Tiurilate, la senlaca laboro de Unuig\u0302intaj Nacioj estas tre grava, c\u0302ar ilia strebado estas doni lokon de egaleco al c\u0302iu rifug\u0302into kaj krei senton de respondeco kaj konscio pri la vivo kaj defioj de rifug\u0302intoj."}, {"text_idx": "#000002", "text": "Antau\u0306 unu semajno la junularasocia reto UNITED por Interkultura Agado, en kiu TEJO membras, g\u0302isdatigis sian projekton Listo de Rifug\u0302intaj Mortoj. En g\u0302i ekde 1993 estas kolektataj datumoj pri nun jam pli ol 44.000 kazoj de personoj mortintaj survoje al Eu\u0306ropo au\u0306 pro la kontrau\u0306homa migrada politiko de plimulto de la eu\u0306ropaj landoj. UNITED c\u0302iujare kunordigas internacian kampanjon por solidareco kun rifug\u0302intoj okaze de tiu c\u0302i datreveno de la 20a de junio. C\u0302i-foje aparta fokuso de la kampanjo estas la inciato #BuildSchoolsNotWalls, kiu celas plibonigi la situacion de rifug\u0302intoj log\u0302antaj en Grekio.En tempoj kie milito, politika kaj religia persekutado, diskriminacio kaj aliaj sociaj subpremoj ekestas kaj devigas homojn forlasi sian propran landon, TEJO kiel junulara organizo subtenas la mision de UNHCR plendi por la graveco de la rajtoj de Rifug\u0302intoj. Kiel multkultura kaj diversa organizo, ni konstante strebas konstrui lokon kie c\u0302iuj povu komuniki sen baroj kaj formi diversan tutmondan komunumon. Kiel Luna, la hispana volontulo, ni provu efiki, bonvenigi kaj subteni c\u0302iun homon g\u0302ui siajn homajn rajtojn, precipe la plej vundeblajn."}]